Andrej Sirácky

Andrej Sirácky (* 9. december 1900, Petrovec, Rakúsko-Uhorsko† 29. september 1988, Bratislava, Česko-Slovensko) bol slovenský sociológ, filozof, politológ a komunista pochádzajúci z Vojvodiny.

Biografia 
Po maturite na gymnáziu vo Vrbasi v roku 1921 sa prihlásil na štúdium filozofie na Karlovej univerzite v Prahe, ktoré ukončil získaním doktorátu v roku 1926. Počas štúdia v Prahe sa zoznámil so slovenskými ľavicovými intelektuálmi a študentmi a pôsobil ako člen skupiny DAV. Po ukončení štúdia sa vrátil domov do Petrovca vo Vojvodine, kde učil s prestávkou na slovenskom gymnáziu až do roku 1948.

Počas 2. svetovej vojny bol väznený v Budapešti a po prepustení v nej krátko pôsobil ako redaktor časopisu Slovenská jednota. V auguste 1948 sa presťahoval na Slovensko, kde začal pôsobiť na Univerzite Komenského (v rokoch 19531955 bol jej rektorom) a v Slovenskej akadémii vied (v rokoch 19551961 bol predsedom SAV). Získal postupne akademické tituly docent a profesor a vedecké akademik SAV, DrSc. a akademik ČSAV.

V rokoch 19601964 bol aj členom predsedníctva SNR a pôsobil aj vo funkciách v KSS (členom ÚV KSS bol v rokoch 19711976).

Dielo 
Klérofašistická ideológia ľudáctva. Bratislava : Vydavateľstvo Slovenskej akadémie vied, 1955. 143 s.
Sociológia : teória, metódy, problémy. Bratislava : Vydavateľstvo Slovenskej akadémie vied, 1966. 370 s.
 Sociálny svet človeka : úvahy z oblasti sociológie a filozofie. Bratislava : Veda, 1974. 196 s.
 Doba a myslenie. Bratislava : Pravda, 1979. 214 s.
 Na prelome vekov. Bratislava : Pravda, 1985. 269 s.

Externé odkazy 
 
 Kto bol Andrej Sirácky? - noveslovo.sk
 Andrej Sirácky - osobnosti.sk
 Andrej Sirácky - Masarykova univerzita - Filozofická fakulta

Slovenskí sociológovia
Davisti
Absolventi Filozofickej fakulty Karlovej univerzity
Vyučujúci na Univerzite Komenského v Bratislave
Rektori Univerzity Komenského v Bratislave
Pracovníci Slovenskej akadémie vied
Predsedovia Slovenskej akadémie vied
Akademici Slovenskej akadémie vied
Akademici Československej akadémie vied
Slovenskí univerzitní profesori
Slovenskí stredoškolskí pedagógovia
Slovenskí vysokoškolskí pedagógovia
Členovia KSČ/KSS
Osobnosti z Petrovca